‏21 אוגוסט 2016

לכבוד

______________

שלום רב,

הנדון: ביטוח אחריות מקצועית-רפואית

פוליסה משלימה לעבודה עבור השב"ן של מכבי שירותי בריאות

רופאים יועצים

אנו מתכבדים להציג לך את הצעתנו לביטוח אחריות מקצועית-רפואית לכיסוי פעילותך עבור ומטעם השב"ן של מכבי שירותי בריאות (" מכבי שלי", "מגן זהב" ו"מגן כסף") .

הכיסוי על פי פוליסה זו הינו משלים ומותנה בכך שהינך מבוטח לפרקטיקה הפרטית שלך באמצעות פוליסה קולקטיבית.

המבטח: הראל חברה לביטוח בע"מ

2.	תקופת הביטוח: 12 חודש מיום תחילת הביטוח

3. העיסוק המבוטח: ייעוצים בתחום ______________ במסגרת הסכם ההתקשרות עם השב"ן של מכבי שירותי בריאות

4.	נשוא הביטוח:

חבות ישירה או שילוחית של המבוטח הנובעת מתביעה/ות כתוצאה מנזק גוף, נזק נפשי, מחלה, חולי או מוות או נזק כלכלי טהור שנגרמו על ידי, או נטען שנגרמו על ידי פעולה רשלנית, הפרה של חובה מקצועית, טעות או השמטה שבוצעו על ידי המבוטח בעיסוקו המקצועי המבוטח.

תכוסינה תביעות שמקורן ברשלנות רפואית שבוצעה בתקופת הביטוח ואשר תוגשנה ותדווחנה למבטח בתוך תקופת הביטוח.

5.	שירותים משפטיים:

הפוליסה מקנה לך בנוסף שרותי הגנה משפטיים בהליכים משמעתיים, הליכים פליליים ובהליכים פליליים עפ"י חוק איסור לשון הרע ו/או חוק הגנת הפרטיות, הנובעים מרשלנות רפואית שבוצעה במסגרת עיסוקך המקצועי.

6.	היקף הכיסוי:

הביטוח מכסה אך ורק את פעילותך המקצועית עבור השב"ן של מכבי שירותי בריאות .

למען הסר ספק, הביטוח אינו מכסה את פעילותך המקצועית בפרקטיקה הפרטית שלך.

7.	חריגים מיוחדים:

בין יתר החריגים, הביטוח אינו מכסה תביעות שמקורן בפעילות כירורגית מכל סוג שהוא או פעילות בתחום המיילדות לרבות ביצוע אולטרה-סאונד מיילדותי.

8.	השתתפות עצמית: -.5,000 $ לכל תביעה.

ההשתתפות העצמית תחול על כל תשלום בפועל של פיצויים וכן על הוצאות ניהול תביעה חיצוניות (שכ"ט עו"ד חיצוני, חוות דעת רפואיות, חקירות וכו').

9. גבולות אחריות:

גבול האחריות הכולל לכל תביעה	-.5,000,000 $

גבול אחריות מצטבר לסך כל התביעות שתדווחנה בתקופת הביטוח	-.5,000,000 $

גבול אחריות משני לתביעת נזק כלכלי טהור	-.150,000 $

גבול אחריות שנתי לכל תביעות נזק כלכלי טהור שתדווחנה בתקופת הביטוח	-.300,000 $

(במסגרת גבול האחריות הכולל)

10.	תקופת דיווח מוארכת:

במקרה של ביטול הפוליסה או אי-חידושה תכוסינה, ללא תוספת פרמיה, תביעות שמקורן ברשלנות רפואית שבוצעה החל ממועד כניסת הביטוח לתוקף ועד תום הפוליסה, ובתנאי שהודעה על תביעות אלו הובאה לידיעת המבוטח לראשונה לאחר תחילת הביטוח, ואשר תוגשנה ותדווחנה למבטח בתוך 10 שנים מתום הפוליסה ובמקרה של רשלנות כלפי קטין - תוגשנה ותדווחנה בתוך 10 שנים ממועד הגיעו של הקטין לבגרות.

לעניין גבולות האחריות בפוליסה, תביעות שתדווחנה במהלך תקופת הדיווח המוארכת תחשבנה כאילו דווחו במהלך שנת הביטוח האחרונה.

11.	פרמיה שנתית (תקף במקרה של העדר תביעות סגורות, תלויות או צפויות):

הפרמיה השנתית לתשלום במזומן:	-.1,989 $

הפרמיה השנתית ב- 6 תשלומים באמצעות הוראת קבע: -.2,069 $

התשלום לפי שערו היציג של דולר ארה"ב ביום הפרעון בפועל.

* במקרה שקיים נסיון תביעות, יקבעו הפרמיה ותנאי הכיסוי בנפרד, על בסיס חיתום אישי.

תוקף ההצעה הינו ל-30 יום ממועד הגשתה והאמור בה כפוף לתנאי הפוליסה של הראל חב' לביטוח בע"מ ולאישור סופי של המבטחים.

את טופס ההצעה החתום לאחר מילוי הפרטים יש לשלוח למשרדנו בצרוף המסמכים כדלקמן:

- הוראת קבע חתומה על ידי הבנק (מצ"ב) או טופס לתשלום בהוראת קבע בכרטיס אשראי (מצ"ב) או לחילופין המחאה על הסך הרשום לעיל, לפקודת מדנס סוכנות לביטוח בע"מ.

- רישיון משרד הבריאות ותעודת מומחיות המתייחסים לעיסוקך המקצועי המורשה.

נשמח לעמוד לרשותך בהבהרות נוספות.

ב ב ר כ ה ,

יותם הוד

מנהל המח' לביטוח אחריות מקצועית-רפואית

מדנס סוכנות לביטוח בע"מ